Проект!

Правилник
за изменение и допълнение на Правилника за устройството и дейността на Института по отбрана „Професор Цветан Лазаров“
(oбн. ДВ. бр.44 от 2011 г., изм. и доп. бр.35 от 2013 г., бр.82 от 2014 г., бр. 14 от 2016 г., бр.33 от 2016 г., бр.80 от 2017 г., бр. 68 от 2019 г., бр.14 от 2021 г.)
§ 1. Член 1a се изменя така: 
„Чл. 1а. (1) Мисията на Института по отбрана е да обединява научен и експертен потенциал за извършване на обучение, научни и приложни изследвания в интерес на отбраната, националната сигурност на страната и развитието на въоръжените сили.”
(2) Институтът по отбрана е научноизследователска организация, която изгражда и поддържа научен капацитет, осигуряващ военна научноизследователска, научно-приложна и опитно-конструкторска експертиза, подпомагаща развитието на въоръжените сили, отбранителната индустрия и отбраната на страната.“.
§ 2. В чл. 2 се правят следните изменения и допълнения:
1. алинея 1 се изменя така:

(1) Институтът по отбрана е научна организация за научни изследвания, научно-приложна дейност и научно-техническо осигуряване в интерес на отбраната на страната, както и за изпълнение на дейности като военен орган по летателна годност по осигуряване на летателната годност на военните въздухоплавателни средства, съгласно действащото законодателство. Институтът по отбрана е структура на пряко подчинение на министъра на отбраната.

2. в ал. 4:

а) в т. 1 преди думата „научноизследователска“ се добавя „осъществяване на“;
б) в т. 3 думата „интегрираните“ се заличава;
в) създава се т.9а:
„9а. изпълнение на дейности по сертификация на предупредителни и сигнални оръжия съгласно чл. 4г от Закона за оръжията, боеприпасите, взривните вещества и пиротехническите изделия;“;
г) в т. 14 думите „участие в международни проекти“ се заменят с „участие в национални и международни инициативи, проекти и програми, както“;
д) точка 15 се изменя така:
„15. изпълнение на дейности като военен орган по летателна годност по осигуряване на летателната годност на военните въздухоплавателни средства, съгласно действащото законодателство;“
е) създава се т. 15а:

„15а. изпълнение на дейности по осигуряване на летателната годност на въздухоплавателните средства в управление на Министерството на вътрешните работи;“;
ж) в т. 16 думите „-собственост“ се заменят с „в управление“;
з) точка 24 се изменя така:
„24. извършване на изследвания в областта на науката и технологиите, както и анализи и прогнози в интерес на развитието на въоръжените сили;“.
§ 3. В чл. 6, ал. 4 се правят следните изменения:
1. точка 10а се изменя така:
„10а. ръководи осигуряването на качеството и сертификацията на продукти, свързани с отбраната, на средства за физическа сигурност на класифицираната информация, с, както и сертификацията на системи за управление на качеството на производители на продукти, свързани с отбраната за съответствие с изискванията на съюзните публикации за осигуряване на качеството от серията AQAP;“

2. в т. 10б думите „собственост“ се заменят с „в управление“.
§ 4. В чл. 7, ал. 1 думата „заместник-директори“ се заменя със „заместник-директор/и“

§ 5. В чл. 8, ал. 2 изречение второ се заличава.
§ 6. Чл. 10 се изменя така:

„Чл. 10. За осигуряване на база за вземане на решения от Съвета по въоръжение на МО и Съвета по доставките и услугите на МО в Института по отбрана се сформира със заповед на директора на института експертен технико-икономически съвет (ЕТИС).“.

§ 7. В чл. 11, ал. 4 в изречение първо след думата „военнослужещ“ се добавят „или цивилен служител по служебно правоотношение“.

§ 8. В чл. 12, ал. 7, т. 13 думите „експертни технико-икономически съвети“ се заменят с „експертен технико-икономически съвет“.
§ 9. В чл. 13 се правят следните изменения и допълнения:
1. алинея 1 се изменя така:

„(1) Отделът е структурно звено за изпълнение на експертни, научноизследователски или административни задачи.“;
2. алинея 2 се отменя;
3. в ал. 3 думите „и е подчинен на директора на дирекция“ се заличават.

§ 10. В чл. 14, ал. 1 се изменя така:
„(1) Научноизследователските отдели, извършващи научноизследователска дейност, са първични звена по смисъла на ЗРАСРБ.“.
§ 11. В чл. 15, ал. 4 думите „За осигуряване на база за вземане на решение“ се заменят с „За подпомагане на вземането на решения“.
§ 12. Чл. 15а се отменя.

§ 13. В чл. 29 се правят следните изменения и допълнения:
1. в ал. 1 думите “”Военна стандартизация, качество и сертификация”“ се заменят с “”Военна стандартизация, летателна годност, качество и сертификация”“, а в края на изречението се добавя „и отдел „Научни изследвания и анализи в сигурността и отбраната.“.

2. в ал. 2, т. 10, т. 11 и т. 12 се отменят;

3. в ал. 3:

а)  в т. 9 думата „интегрираните проектни“ се заменят с „проектните“;
б) точка 11 се отменя;
4. в ал. 4: 

а) след думите „Военна стандартизация“ се поставя запетая и се добавят „летателна годност“.

б) т. 12 и т. 14 думите „собственост“ се заменят с „в управление“.
в) създават се т. 15, т. 16, т. 17, т. 18, т. 19 и т. 20:
„15. сертификация на организации за проектиране и производство на военните въздухоплавателни средства.“
„16. сертификация на организации за техническо обслужване на военните въздухоплавателни средства.“
„17. сертификация на организации за управление на техническата експлоатация на военните въздухоплавателни средства.“
„18. сертификация на авиационни учебни центрове за подготовка на инженерно-технически състав за експлоатация на военните въздухоплавателни средства.“
„19. издаване на свидетелства за правоспособност (лиценз) на инженерно-технически състав за техническо обслужване на военни въздухоплавателни средства.“
„20. сертификация на предупредителни и сигнални оръжия, съгласно чл. 4г от Закона за оръжията, боеприпасите, взривните вещества и пиротехническите изделия.“.
5. в ал. 5, т. 6 думата „интегрирани“ се заличава.

6. създава се ал. 6: 
„(6) Научноизследователски отдел „Научни изследвания и анализи в сигурността и отбраната“, отговаря за:

1. провеждане на научни изследвания, анализи и прогнози в областта на сигурността, отбраната и технологичното развитие на въоръжените сили;

2. провеждане на социологически изследвания и изследвания на човешкия фактор в интерес на Министерството на отбраната, структурите на пряко подчинение на министъра на отбраната и Българската армия;

3. изготвяне на военно-икономически анализи за нуждите на отбраната и сигурността.“
§ 14. В чл. 30 се правят следните изменения:

1. алинея 2 се изменя така:
„(2) Научноизследователската и опитно-конструкторската работа на Института по отбрана се осъществяват в рамките на годишното планиране за института.“.
2. алинея 5 се изменя така:
„(5) Отчитането на научноизследователската и опитно-конструкторската работа се извършват в рамките на годишния отчет на Института по отбрана.“.
§ 15. Член 31 се изменя така:

„Чл. 31. Основната цел на методическата дейност в Института по отбрана е осигуряването на високо качество и ефективност на научните изследвания, обучението и изпитванията.”
§ 16. Член 32 се отменя.

§ 17. Член 33 се изменя така:

„Чл. 33. Общото ръководство на методическата дейност в Института по отбрана се извършва от директора на института, а тя се осъществява в рамките на годишното планиране.“

§ 18. Член 35 се отменя.

§ 19. Член 36 се отменя.

§ 20. В чл. 41 се създава т. 7: 
„7. сключване на споразумения за признаване на документи по летателна годност издадени от национални военни органи по летателна годност на страни-членки от ЕС, НАТО и партньори, които са въвели единни военни изисквания за летателна годност (EMAR 21, EMAR 145, EMAR M, EMAR CAMO, EMAR 147, EMAR 66 или еквивалентни).” 
§ 21. В чл. 47, ал. 1, т. 2 в края на изречението се добавят „и на предупредителни и сигнални оръжия, съгласно чл. 4г от Закона за оръжията, боеприпасите, взривните вещества и пиротехническите изделия.“
ЗАКЛЮЧИТЕЛНА РАЗПОРЕДБА
§ 22. Правилникът влиза в сила от деня на обнародването му в „Държавен вестник“.
МИНИСТЪР НА ОТБРАНАТА 
АТАНАС ЗАПРЯНОВ

